מגדלור פיג'ן פוינט

מגדלור פיג'ן פוינט (באנגלית: Pigeon Point Lighthouse "נקודת היונים") הוא מגדלור לחוף האוקיינוס השקט שנמצא 65 קילומטרים מדרום לסן פרנסיסקו במדינת קליפורניה שבארצות הברית. גובהו של המגדלור 35 מטר, ובראשו ניצבת נורה שמהבהבת כל 10 שניות. ראש המגדלור נמצא בגובה של 45 מטר מעל פני הים. שמורה היסטורית הוכרזה מסביב למגדלור.

השם המקורי של המקום היה "Punta de las Ballenas" (בספרדית) או "Whale point" (באנגלית), כלומר "נקודת הלווייתנים". השם שונה לאחר שספינה בשם "Carrier Pigeon" ("יונת דואר") טבעה באזור בשנת 1853.

במחצית השנייה של המאה ה-19 חל גידול ניכר באוכלוסיית קליפורניה כתוצאה ממציאת זהב במדינה. המגדלור נבנה לאחר שכמה ספינות שהיו בדרכן מבוסטון לקליפורניה התנגשו בסלעים באזור החוף. הבנייה הסתיימה בשנת 1872.

ראו גם
 האור של בוסטון
 הבהלה לזהב

קישורים חיצוניים

 מפות ותצלומי לוויין של מגדלור פיג'ן פוינט
 הפארק ההיסטורי סביב מגדלור פיג'ן פוינט
 תיאור של אזור פיג'ן פוינט

פיג'ן פוינט
קליפורניה: מבנים
ארצות הברית: מגדלים